અમેરિકાના 'પોર્ન કિંગ' તરીકે ઓળખાતા લેરી ફ્લિંટ

ટ્રમ્પ સામે મહાઅભિયોગ ચલાવવા માટે જરૂરી પુરાવા આપનારને એક કરોડ ડોલર એટલે કે અંદાજે 65 કરોડ રૂપિયા ઇનામ આપવાની જાહેરાત કરી છે. 

મહિલા અધિકાર કાર્યકરોના ખલનાયક તરીકે પણ ઓળખાતા ફ્લિંટ 74 વર્ષના છે અને લકવા થયો હોવાને કારણે છેલ્લા 40 વર્ષથી વ્હીલચેરને સહારે જીવે છે. 

પૈસા અને પ્રસિદ્ધિ મેળવ્યા પછી તેઓ રાજકારણમાં તેમનું નસીબ અજમાવવા ઈચ્છતા હતા.  

તમને આ પણ વાંચવું ગમશે

જોકે તેમના ભૂતકાળને કારણે રાજકારણમાં પ્રવેશવાના દરવાજા હંમેશા માટે બંધ થઈ ગયા.  

તેઓ અમેરિકામાં પોર્નને કાયદાકીય મંજૂરી અપાવવા માટે લાંબી અદાલતી લડાઈ લડ્યા હતા. 

ત્યારથી તેઓ વિવાદાસ્પદ, ઉશ્કેરણીજનક નિવેદનો આપવા માટે જાણીતા છે. તેમાં મોટી ઇનામી રકમ પણ ચર્ચાનો વિષય બની રહી છે. 

વગદાર નેતાઓ પર નિશાન

એક મહિલા સાથે લેરી ફ્લિંટ

તેમણે અખબાર 'ધ વોશિંગ્ટન પોસ્ટ'ના રવિવારના અંકમાં આખા પાનાની એક જાહેરાત આપી હતી. જેમાં એક કરોડ ડોલરના ઈનામની જાહેરાત કરવામાં આવી હતી. 

ફ્લિંટ 'હસ્લર' નામનું એક મેગેઝીન પ્રકાશિત કરે છે. એ મેગેઝીન વિશે એવું કહેવાય છે કે કોઈ મોડેલના કે બોલ્ડ ફોટોગ્રાફ્સ વિના પણ 1970ના દાયકામાં 'હસ્લર' અમેરિકામાં 30 લાખ લોકો સુધી પહોંચતું હતું. 

ફ્લિંટ 'હસ્લર' તરફથી જ પોર્નોગ્રાફીને કાયદેસરની બનાવવાની સફળ અદાલતી લડાઈ લડ્યા હતા. 

જોકે રાજકીય નેતાઓને મુશ્કેલીમાં મૂકવા માટે ફ્લિંટે ભૂતકાળમાં પણ મીડિયા જાહેરાતોનો સહારો લીધો હતો. 

ફ્લિંટે 1970ના દાયકામાં અમેરિકન કોંગ્રેસના સભ્યો કે કોઈ વગદાર વ્યક્તિના સેક્સ કૌભાંડો વિશે માહિતી આપનારને એક લાખ ડોલર ઇનામ આપવાની જાહેરાત પણ કરી હતી. 

એ ઘટનાના 40 વર્ષ બાદ તેમણે ઈનામી રકમનું પ્રમાણમાં વધારીને એક કરોડ ડોલર કર્યું છે એટલું જ નહીં તેમણે અમેરિકામાં સર્વોચ્ચ પદ પર બેઠેલા ડોનાલ્ડ ટ્રમ્પને નિશાન બનાવ્યા છે. 

કોણ છે લેરી ફ્લિંટ?

લેરી ફ્લિંટની હસ્લર ક્લબની જાહેરાત

લેરી ફ્લિંટની ગણતરી અમેરિકાના મોટા ઉદ્યોગપતિઓમાં થાય છે. 

તેઓ ન્યૂડિસ્ટ ક્લબ રચવાની શરૂઆતથી માંડીને નૈતિકતા વિશે સવાલ ઉઠાવનારા અગ્રણી મેગેઝીનના પ્રકાશક અને કેસિનો, રિઅલ એસ્ટેટ, બ્રાન્ડ મેનેજમેન્ટ કંપની, મ્યુઝિક પ્રોડક્શન તથા વીડિયો ગેમ્સ કંપની સહિતના અનેક ક્ષેત્રમાં સફળ બિઝનેસમેન છે. 

તેમનું બાળપણ બહુ ગરીબીમાં વીત્યું હતું. તેમના માતા ગૃહિણી હતાં અને પિતા સૈનિક. લેરી ફ્લિંટ 15 વર્ષના હતા ત્યારે... \n\nમને ઉપરના લેખ માટે સારું શીર્ષક આપો.
ટ્રમ્પ સામે ઇનામ જાહેર કરનાર કોણ છે પોર્ન કિંગ?